P6_TA(2005)0116

Romanian ja Bulgarian liittymisen taloudelliset seuraukset

Euroopan parlamentin päätöslauselma Romanian ja Bulgarian liittymisen taloudellisista seurauksista (2005/2031(INI))

Euroopan parlamentti, joka

- ottaa huomioon EY:n perustamissopimuksen 272 artiklan,

- ottaa huomioon talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [1] ja erityisesti sen 27 ja 30 kohdan,

- ottaa huomioon neuvoston puheenjohtajavaltion kanssa ja kolmen osapuolen välillä 5. ja 13. huhtikuuta 2005 pidettyjen neuvottelukokousten (kolmikantakokoukset) tulokset,

- ottaa huomioon työjärjestyksen 45 artiklan,

- ottaa huomioon budjettivaliokunnan mietinnön (A6-0090/2005),

A. ottaa huomioon, että EY:n perustamissopimus ja erityisesti sen 272 artikla sekä toimielinten välinen sopimus ja erityisesti sen 27 ja 30 kohta sisältävät määräyksiä, joissa vahvistetaan budjettivallan käyttäjän valtuudet ja menettelyt menojen luokittelun ja sitä koskevan toimivallan osalta;

1. hyväksyy yhteisen julistuksen, joka on tämän päätöslauselman liitteenä;

2. kehottaa puhemiestä välittämään tämän päätöslauselman ja yhteisen julistuksen neuvostolle ja komissiolle.

[1] EYVL C 172, 18.6.1999, s. 1, sopimus sellaisena kuin se on muutettuna päätöksellä 2003/429/EY (EUVL L 147, 14.6.2003, s. 25).

--------------------------------------------------

LIITE I

EUROOPAN PARLAMENTIN, NEUVOSTON JA KOMISSION YHTEINEN JULISTUS

Romanian ja Bulgarian liittymisen taloudelliset seuraukset

1. Rajoittamatta ehdotuksen sopimukseksi Euroopan perustuslaista soveltamista

a. Neuvostossa kokoontuneet jäsenvaltioiden hallitusten edustajat julistavat, että Euroopan parlamentin hyväksyntämenettelyssä käsiteltävän liittymissopimusluonnoksen liitteenä olevan, liittymisehtoja koskevan asiakirjan III osastossa "Varainhoitoa koskevat määräykset" tarkoitetut summat esitetään rajoittamatta Euroopan parlamentin oikeuksia ja valtuuksia sekä budjettivallan käyttäjän toimivaltaa, jotka perustuvat EY:n perustamissopimuksen 272 artiklaan sekä 6 päivänä toukokuuta 1999 tehdyn toimielinten välisen sopimuksen asiaa koskeviin määräyksiin.

b. Neuvosto, komissio ja Euroopan parlamentti vahvistavat, että liittymissopimusluonnoksen liitteenä olevan, liittymisehtoja koskevan asiakirjan III osastossa "Varainhoitoa koskevat määräykset" olevassa 30—34 artiklassa tarkoitetut menot ovat ei-pakollisia menoja vuoden 2009 jälkeen.

2. Komissio vahvistaa, että sen ehdotus rahoituspuitteiksi (2007—2013) perustuu olettamukseen, että Bulgaria ja Romania ovat jäsenvaltioita 1. tammikuuta 2007. Euroopan parlamentti ja neuvosto panevat merkille alustavat summat, joita komissio esitti maaliskuussa 2004 ja joita neuvosto käsitteli 22. maaliskuuta 2004 antamissaan päätelmissä Bulgarian ja Romanian liittymisneuvottelujen rahoituspaketista. Bulgarian ja Romanian liittyminen rahoitetaan vaarantamatta voimassa olevien monivuotisten ohjelmien määrärahoja tai seuraavia rahoitusnäkymiä koskevia päätöksiä.

3. Euroopan parlamentti, neuvosto ja komissio palauttavat mieliin 6 päivänä toukokuuta 1999 tehdyn toimielinten välisen sopimuksen suuren merkityksen talousarviomenettelyn toimivuuden kannalta ja toteavat, että menettely on toimiva vain, jos kaikki toimielimet noudattavat sopimusta täysin.

--------------------------------------------------

LIITE II

KOMISSION 22 PÄIVÄNÄ MAALISKUUTA 2004 EHDOTTAMA BULGARIAN JA ROMANIAN RAHOITUSPAKETTI

Lähde: Yleisten asioiden neuvoston päätelmät 22.3.2004.

MAKSUSITOUMUSMÄÄRÄRAHAT | 2007 | 2008 | 2009 | Yhteensä |

Maatalous | 1141 | 1990 | 2342 | 5473 |

Rakennetoimet | 1938 | 2731 | 3605 | 8273 |

Sisäiset politiikat | 444 | 434 | 426 | 1304 |

Hallinto | 96 | 125 | 125 | 346 |

Maksusitoumusmäärärahat yhteensä | 3619 | 5279 | 3498 | 15396 |

Maksumäärärahat | 1648 | 3276 | 4131 | 9056 |

--------------------------------------------------